CELEX: 22019D0920
Language: ro
Date: 2019-05-23 00:00:00
Title: Decizia nr. 1/2019 a Consiliului de miniștri ACP-UE din 23 mai 2019 în ceea ce privește delegarea de competențe către Comitetul ambasadorilor ACP-UE în ceea ce privește decizia de a adopta măsuri tranzitorii în temeiul articolului 95 alineatul (4) din Acordul de parteneriat ACP-UE [2019/920]

5.6.2019   
               
               
                  RO
               
               
                  Jurnalul Oficial al Uniunii Europene
               
               
                  L 146/114
               
            
         DECIZIA NR. 1/2019 A CONSILIULUI DE MINIȘTRI ACP-UE
         din 23 mai 2019
         în ceea ce privește delegarea de competențe către Comitetul ambasadorilor ACP-UE în ceea ce privește decizia de a adopta măsuri tranzitorii în temeiul articolului 95 alineatul (4) din Acordul de parteneriat ACP-UE [2019/920]
         CONSILIUL DE MINIȘTRI ACP-UE,
         având în vedere Acordul de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte (1), în special articolul 15 alineatul (4) la acesta,
         întrucât:
         
                     (1)
                  
                  
                     Acordul de parteneriat între membrii grupului statelor din Africa, zona Caraibilor și Pacific (denumit în continuare „ACP”), pe de o parte, și Comunitatea Europeană și statele membre ale acesteia, pe de altă parte (denumit în continuare „Acordul de parteneriat ACP-UE”), se aplică până la 29 februarie 2020.
                  
               
                     (2)
                  
                  
                     În conformitate cu articolul 95 alineatul (4) primul paragraf din Acordul de parteneriat ACP-UE, în septembrie 2018 au început negocierile în vederea încheierii unui nou acord de parteneriat ACP-UE. În cazul în care noul acord nu este pregătit să fie aplicat până la data de expirare a cadrului juridic actual, se impune adoptarea unor măsuri tranzitorii.
                  
               
                     (3)
                  
                  
                     Articolul 95 alineatul (4) al doilea paragraf din Acordul de parteneriat ACP-UE prevede adoptarea de către Consiliul de miniștri a oricăror măsuri tranzitorii care ar putea fi necesare până la intrarea în vigoare a noului acord.
                  
               
                     (4)
                  
                  
                     În temeiul articolului 15 alineatul (4) din Acordul de parteneriat ACP-UE, Consiliul de miniștri ACP-UE poate adopta o decizie de delegare a competențelor către Comitetul ambasadorilor ACP-UE, inclusiv competența de a adopta o decizie privind măsuri tranzitorii.
                  
               
                     (5)
                  
                  
                     Reuniunea ordinară anuală a Consiliului de miniștri ACP-UE are loc în perioada 23-24 mai 2019 la Bruxelles. Întrucât nu s-a convenit asupra măsurilor tranzitorii, acestea nu pot fi adoptate de Consiliul de miniștri ACP-UE în cadrul reuniunii sale ordinare. Deoarece nu sunt prevăzute alte reuniuni ale Consiliului de miniștri ACP-UE înainte de expirarea Acordului de parteneriat ACP-UE, pentru a se asigura adoptarea în timp util a deciziei privind măsurile tranzitorii, se impune să fie delegată Comitetului ambasadorilor ACP-UE decizia de a adopta măsuri tranzitorii în conformitate cu articolul 95 alineatul (4) din Acordul de parteneriat ACP-UE,
                  
               ADOPTĂ PREZENTA DECIZIE:
         
            Articolul 1
            Consiliul de miniștri ACP-UE deleagă Comitetului ambasadorilor ACP-UE, în conformitate cu articolul 15 alineatul (4) din Acordul de parteneriat ACP-UE, competențele privind decizia de a adopta, în temeiul articolului 95 alineatul (4) din Acordul de parteneriat ACP-UE, orice măsuri tranzitorii care ar putea fi necesare până la intrarea în vigoare a noului acord.
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 23 mai 2019.
            
               
                  Pentru Consiliul de miniștri ACP-UE
               
               
                  Președintele
               
               Tjekero TWEYA
            
         
         
            (1)  JO L 317, 15.12.2000, p. 3.